หม่อมอุ๋ย เผยหากถูกปรับออกจริง ไม่ขอรับตำแหน่งอีก ย้ำไม่น้อยใจ บิ๊กตู่
รองนายกรัฐมนตรี ฝ่ายเศรษฐกิจ เผยยังไม่มีใครทาบทามเป็นที่ปรึกษานายกฯ ตามกระแสข่าว ยันหากถูกปรับออกจริง ไม่ขอรับตำแหน่งใดๆ อีก หากสมคิด จาตุศรีพิทักษ์ มาทำแทน ไม่อยากเป็นที่ปรึกษาค่อยจับผิด20 ส.ค. 2558 รายงานว่า ม.ร.ว.ปรีดิยาธร เทวกุล รองนายกรัฐมนตรี ฝ่ายเศรษฐกิจ ให้สัมภาษณ์ว่า ขณะนี้ยังไม่มีใครทาบทามให้ไปเป็นที่ปรึกษานายกรัฐมนตรีตามที่มีกระแสข่าว ว่าได้มีการมอบหมายให้ อำพน กิตติอำพน เลขาธิการคณะรัฐมนตรีมาทาบทาม และหากจะมีการทาบทามจริง คงขอไม่รับตำแหน่ง เพราะไม่เห็นด้วยกับการใช้หลักแบ่งแยกและปกครอง ซึ่งหากให้ สมคิด จาตุศรีพิทักษ์ เข้ามาเป็นรองนายกรัฐมนตรีด้านเศรษฐกิจ ก็ควรให้ทำงานอย่างเต็มที่ ไม่ควรตั้งที่ปรึกษาไว้คอยจับผิดการทำงาน ส่วนตัวรู้จักกับ สมคิด ถ้าหากมีอะไรที่ไม่เหมาะสม สามารถบอกกันได้โดยตรงนายกรัฐมนตรีไม่เคยทาบทามให้ไปเป็นที่ปรึกษา และหากนายกรัฐมนตรีมา ทาบทามด้วยตนเองก็ไม่ขอรับตำแหน่ง เพราะที่ผ่านมาการทำงานของผมก็ถูกจับผิดมาโดยตลอด ทำให้คนทำงานรู้สึกหมดแรง ทั้งนี้ ไม่ได้คิดว่าการมีที่ปรึกษาเป็นจุดอ่อนในการทำงานของรัฐบาล แต่ส่วนตัวไม่ชอบกันแบ่งแยกแล้วปกครอง ก็ทำให้รู้สึกไม่มีความสุข ถ้านายสมคิดทำงานก็ไม่ควรมีที่ปรึกษามาตามจ้องจับผิดงาน ม.ร.ว.ปรีดิยาธร กล่าวม.ร.ว.ปรีดิยาธร กล่าวว่า ไม่รู้สึกน้อยใจนายกรัฐมนตรี และคงไม่ต้องพูดคุยปรับความเข้าใจกัน เพราะที่ผ่านมาเข้ามารับตำแหน่งรองนายกรัฐมนตรีเพื่อทำงาน และจากนี้คงไม่ต้องช่วยงานของรัฐบาล ขณะเดียวกันยังไม่ขอวิพากษ์วิจารณ์ทีมเศรษฐกิจที่จะปรับใหม่ ขอให้รอการโปรดเกล้าฯ ก่อนผมจะเกษียณอายุ และพักผ่อนอยู่บ้าน เพราะอายุ 68 ปีแล้ว และคงไม่ต้องส่งมอบงานให้กับนายสมคิด ม.ร.ว.ปรีดิยาธร กล่าวส่วนการดำรงตำแหน่งที่ปรึกษาในคณะทำงานของ พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม จะตัดสินใจอย่างไร ม.ร.ว.ปรีดิยาธร กล่าวว่า ไม่ได้เข้าไปทำหน้าที่ดังกล่าวระยะเวลาหนึ่งแล้ว ส่วนจะตัดสินใจอย่างไรขอพิจารณาอีกครั้ง
รองนายกรัฐมนตรี ฝ่ายเศรษฐกิจ เผยยังไม่มีใครทาบทามเป็นที่ปรึกษานายกฯ ตามกระแสข่าว ยันหากถูกปรับออกจริง ไม่ขอรับตำแหน่งใดๆ อีก หากสมคิด จาตุศรีพิทักษ์ มาทำแทน ไม่อยากเป็นที่ปรึกษาค่อยจับผิด 20 ส.ค.
การปรับ ครม.,ปรีดียาธร เทวกุล,รองนายกรัฐมตรี ฝ่ายเศรษฐกิจ,สมคิด จาตุศรีพิทักษ์